Pakuotės lapelis: informacija vartotojui

Lasix Retard 60 mg pailginto atpalaidavimo kietosios kapsulės
furozemidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje? 

1.	Kas yra Lasix Retard ir kam jis vartojamas
2.	Kas žinotina prieš vartojant Lasix Retard
3.	Kaip vartoti Lasix Retard
4.	Galimas šalutinis poveikis
5.	Kaip laikyti Lasix Retard
6.	Pakuotės turinys ir kita informacija


1. Kas yra Lasix Retard ir kam jis vartojamas

Svarbiausias Lasix Retard poveikis – mažinti inkstų gebą grąžinti į organizmą vandenį ir druską, todėl šis vaistas didina šlapimo kiekį. Lasix Retard kapsulės atpalaiduoja veikliąją medžiagą modifikuotu (mažesniu) greičiu, todėl šis vaistas veikia ilgiau už paprastas furozemido tabletes.

Lasix Retard vartojamas:
· skysčių sankaupai organizmo audiniuose (edemai), susijusiai su širdies nepakankamumu, kepenų ciroze ar inkstų veiklos sutrikimu, šalinti tuo atveju, jeigu būtini stipriai veikiantys diuretikai;
· suaugusių žmonių didelio kraujospūdžio ligai (arterinei hipertenzijai) gydyti.


2. Kas žinotina prieš vartojant Lasix Retard

Lasix Retard vartoti draudžiama:
· jeigu yra alergija furozemidui arba bet kuriai pagalbinei šio vaisto medžiagai (jos išvardytos 6 skyriuje);
· jeigu yra alergija sulfamidams (pvz., sulfamidiniams antibakteriniams vaistams arba sulfonilkarbamidams), kadangi galimas kryžminis jautrumo padidėjimas furozemidui; 
· jeigu yra hipovolemija (sumažėjęs kraujo tūris) arba dehidracija (organizmas neteko vandens);
· jeigu yra sunki hipokalemija (per mažas kalio kiekis kraujyje) arba hiponatremija (per mažas natrio kiekis kraujyje);
· jeigu neišskiriamas šlapimas (yra anurija) arba yra inkstų nepakankamumas, susijęs su anurija; 
· jeigu yra su hepatine encefalopatija susijusi prekoma arba koma;
· jeigu krūtimi žindote kūdikį.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Lasix Retard:
· jeigu yra hipotenzija (kraujospūdžio sumažėjimas);
· jei esate senyvas, jei kartu vartojate vaistų, kurie gali sukelti kraujospūdžio sumažėjimą ir jei Jums nustatyta kitų sveikatos sutrikimų, dėl kurių yra kraujospūdžio sumažėjimo rizika;
· jeigu yra dalinė šlapimo takų obstrukcija (užkimšimas);
· jeigu yra kraujospūdžio didelio kritimo pavojus, kuris kelia ypatingą riziką (pvz., yra reikšminga širdies vainikinių arterijų arba smegenis krauju aprūpinančių kraujagyslių stenozė);
· jeigu sergate latentiniu arba aiškiu cukriniu diabetu;
· jeigu sergate podagra;
· jeigu sergate sistemine raudonąja vilklige;
· jeigu yra hepatorenalinis sindromas (su sunkia kepenų liga susijęs funkcinis inkstų nepakankamumas);
· jeigu yra hipoproteinemija (per mažas baltymų kiekis kraujyje), pvz., susijusi su nefrozės sindromu;
· jeigu vartojate risperidono.

Lasix Retard vartojantiems pacientams rekomenduojama reguliariai tirti natrio, kalio ir kreatinino koncentraciją serume.

Vaikams
Lasix Retard vaikams nerekomenduojamas.

Kiti vaistai ir Lasix Retard 
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Kiti vaistai gali turėti įtakos Lasix Retard poveikiui, todėl dėl jų vartojimo reikėtų pasikonsultuoti su gydytoju.
· [bookmark: OLE_LINK5][bookmark: OLE_LINK6]Lasix Retard gali stiprinti toksinį kitų vaistų poveikį: kai kurių antibiotikų (pavyzdžiui, aminoglikozidų, cefalosporinų), cisplatinos, salicilatų, ličio druskų, širdies glikozidų, chloralio hidrato, nefrotoksinių (inkstams toksiškų) vaistų.
· Lasix Retard vartojamas kartu su antihipertenziniais vaistais (vaistais nuo didelio kraujospūdžio), šlapimą skatinančiais vaistais ir kitais vaistais, mažinančiais kraujospūdį, gali dar daugiau mažinti kraujospūdį.
· Fenitoinas, probenecidas, metotreksatas gali susilpninti Lasix Retard poveikį.
· Kartu su Lasix Retard vartojami kortikosteroidai, karbenoksolonas, didelės saldymedžio preparatų dozės, ilgai vartojami vidurių laisvinamieji vaistai gali padidinti kalio sumažėjimą.
· Lasix Retard gali silpninti epinefrino, norepinefrino ir vaistų nuo cukrinio diabeto poveikį.
· Lasix Retard ir ciklosporino A vartojimas gali padidinti podagrinio artrito riziką. 
· Demencija sergantiems senyviems pacientams Lasix Retard vartojimas kartu su risperidonu didina skysčių netekimą, kuris yra mirtingumo rizikos veiksnys.
· Vartojant didelę dozę Lasix Retard kartu su levotiroksinu, gali sumažėti bendras skydliaukės hormonų kiekis. Dėl šios priežasties būtina stebėti skydliaukės hormonų kiekį.

Gydytojas gali norėti keisti dozę ir (arba) imtis kitų atsargumo priemonių, jeigu vartojate kurį nors iš toliau išvardytų vaistų:
· Aliskireno, vartojamo didelio kraujospūdžio ligai gydyti.

Lasix Retard vartojimas su maistu ir gėrimais
Lasix Retard rekomenduojama vartoti nevalgius.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėštumas
Furozemido prasiskverbia per placentos barjerą. Nėštumo metu Lasix Retard galima vartoti tik neabejotinai būtinu atveju ir tik gydytojui paskyrus. 
Žindymo laikotarpis
Žindymo laikotarpiu Lasix Retard vartoti draudžiama. Furozemidas išsiskiria su motinos pienu ir mažina jo kiekį.

Vairavimas ir mechanizmų valdymas
Dėl kai kurio šalutinio poveikio (pvz., didelio kraujospūdžio kritimo) gali sutrikti geba sutelkti dėmesį ir reaguoti. Jeigu toks poveikis pasireiškia, vairuoti ir valdyti mechanizmų negalima.

Lasix Retard sudėtyje yra sacharozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Lasix Retard sudėtyje yra natrio
Šio vaisto kapsulėje yra mažiau kaip 1 mmol (23 mg) natrio, t. y. jis beveik neturi reikšmės.


3. Kaip vartoti Lasix Retard

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Vartoti per burną. Kapsulę būtina nuryti sveiką, užgeriant mažiausiai puse stiklinės skysčio, geriausia ryte, nevalgius. 

Dozavimas
Tikslią Lasix Retard dozę nustatys gydytojas. 

Būtina vartoti mažiausią dozę, pakankamą, kad pasireikštų norimas poveikis. 

Su širdies, kepenų ar inkstų funkcijos nepakankamumu susijusi edema 
Pradinė dozė yra 1 kapsulė. Ją reikia gerti kartą per parą, geriausia ryte. Sunkiais atvejais pradinė dozė gali būti 2 Lasix Retard kapsulės. 
Palaikomoji dozė yra 1 kapsulė. Ji geriama kasdien arba kas 2‑3 dienas. Jei poveikis nepakankamas, galima kasdien arba kas 2‑3 dienas gerti po 2 kapsules. 
 
Arterinė hipertenzija
Įprastinė dozė yra 1 kapsulė. Ji geriama kartą per parą. Galima vartoti vien Lasix Retard arba jo ir kitokio antihipertenzinio preparato. 

Senyvi pacientai
Senyviems pacientams dozės keisti nebūtina.

Ką daryti pavartojus per didelę Lasix Retard dozę
Išgėrę per didelę vaisto dozę, kreipkitės į savo gydytoją arba ligoninę.

Pamiršus pavartoti Lasix Retard
Negalima vartoti dvigubos dozės norint kompensuoti praleistą kapsulę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4. Galimas šalutinis poveikis 

Šis vaistas, kaip ir kiti, gali sukelti šalutinį poveikį, nors jis pasireiškia ne visiems žmonėms.

Toliau išvardytas nepageidaujamas poveikis suskirstytas pagal dažnį: 
labai dažnas (gali pasireikšti ne rečiau kaip 1 iš 10 asmenų), 
dažnas (gali pasireikšti rečiau kaip 1 iš 10 asmenų), 
nedažnas (gali pasireikšti rečiau kaip 1 iš 10 asmenų), 
retas (gali pasireikšti rečiau kaip 1 iš 1 000 asmenų), 
labai retas (gali pasireikšti rečiau kaip 1 iš 10 000 asmenų), 
dažnis nežinomas (negali būti apskaičiuotas pagal turimus duomenis).

Labai dažnas: 
· elektrolitų pusiausvyros sutrikimai (įskaitant sukeliančius simptomus);
· skysčių netekimas (dehidratacija) ir kraujo tūrio sumažėjimas (hipovolemija), ypač senyviems pacientams;
· kreatinino koncentracijos kraujyje padidėjimas, trigliceridų koncentracijos kraujyje padidėjimas;
· vaisto leidžiant į veną: mažas kraujospūdis (hipotenzija), įskaitant ortostatinę hipotenziją (pasireiškiančią keičiant kūno padėtį į stovimą).

Dažnas:
· natrio, chloro, kalio kiekio sumažėjimas kraujyje, cholesterolio koncentracijos padidėjimas kraujyje;
· padidėjusi šlapimo rūgšties koncentracija kraujyje, podagros priepuolių padažnėjimas, išskiriamo šlapimo kiekio padidėjimas;
· hepatinė encefalopatija (smegenų veiklos sutrikimas) pacientams, kuriems yra kepenų nepakankamumas;
· kraujo sutirštėjimas.

Nedažnas: 
· gliukozės toleravimo sutrikimas; slapto cukrinio diabeto pasireiškimas kliniškai;
· pykinimas;
· klausos sutrikimai (paprastai laikini), ypač pacientams, kuriems yra inkstų nepakankamumas ar mažas baltymų kiekis kraujyje (hipoproteinemija, pvz., sukelta nefrozinio sindromo) ir (arba) furozemidas, leidžiamas į veną per dideliu greičiu. Kurtumas (kartais nepraeinantis);
· niežulys, dilgėlinė, kitoks išbėrimas, pūslinis dermatitas, daugiaformė raudonė, pemfigoidas, eksfoliacinis dermatitas, purpura, jautrumo šviesai reakcija;
· trombocitopenija (kraujo plokštelių kiekio kraujyje sumažėjimas).

Retas:
· kraujagyslių uždegimas (vaskulitas);
· kanalėlių intersticinis nefritas (inkstų uždegimas);
· vėmimas, viduriavimas;
· spengimas ausyse;
· sunkios padidėjusio jautrumo (anafilaksinės ar anafilaktoidinės) reakcijos (pvz., šokas);
· parestezijos (tariamieji jutimai, pvz., skruzdžių bėgiojimo);
· leukopenija (baltųjų kraujo kūnelių kiekio kraujyje sumažėjimas), eozinofilija (tam tikrų baltųjų kraujo kūnelių, vadinamų eozinofilais, kiekio padidėjimas);
· karščiavimas.

Labai retas:
· ūminis pankreatitas (kasos uždegimas);
· tulžies stazė (kuri gali pasireikšti gelta), kepenų fermentų – transaminazių - aktyvumo padidėjimas;
· agranulocitozė (ženklus baltųjų kraujo kūnelių kiekio sumažėjimas kraujyje ir dėl to padidėjusi infekcijos rizika), aplazinė anemija, hemolizinė anemija (specifinės mažakraujystės formos).

Dažnis nežinomas: 
· kalcio, magnio kiekio sumažėjimas kraujyje, šlapalo koncentracijos kraujyje padidėjimas, kraujo pašarmėjimas (metabolinė alkalozė), netikras Barterio sindromas, pasireiškiantis dėl netinkamo ir (arba) ilgalaikio furozemido vartojimo;
natrio, chloro kiekio šlapime padidėjimas, šlapimo susilaikymas (pacientams, kuriems yra dalinė šlapimo takų obstrukcija (užsikimšimas); 
· neišnešiotų naujagimių inkstų kalcinozė ar akmenligė;
· inkstų nepakankamumas;
· trombozė;
· Stevens-Johnson sindromas, toksinė epidermio nekrolizė, ūminė išplitusi egzanteminė pustuliozė (ŪIEP) (ūminis uždegiminis vaistų sukeltas odos išbėrimas) ir vaistų sukeltas išbėrimas su eozinofilija ir sisteminiais simptomais, lichenoidinės reakcijos, pasireiškiančios mažomis, niežtinčiomis, rausvai violetinėmis, daugiakampio formos žaizdelėmis ant odos, lytinių organų arba burnoje;
· sisteminės raudonosios vilkligės pablogėjimas arba suaktyvėjimas;
· galvos svaigimas, alpulys ir sąmonės praradimas, galvos skausmas;
· raumenų pažeidimas, pasireiškiantis raumenų skausmu ir raumenų silpnumu (rabdomiolizė), dažniau pasireiškiantis sunkios hipokalemijos (kai per mažas kalio kiekis kraujyje) metu;
· arterinio latako neužsidarymo pavojus, kai furozemidas skiriamas neišnešiotam naujagimiui pirmąją jo gyvenimo savaitę.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Lasix Retard

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 30 °C temperatūroje. 

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija

Lasix Retard sudėtis

· Veiklioji medžiaga yra furozemidas. Vienoje pailginto atpalaidavimo kietojoje kapsulėje yra 60 mg furozemido.
· Pagalbinės medžiagos yra sacharozė, kukurūzų krakmolas, povidonas 25000, talkas, šelakas, stearino rūgštis, aliuminio oksidas, hidratuotas, geltonasis geležies oksidas (E172), indigokarminas (E132), titano dioksidas (E171), želatina.

Lasix Retard išvaizda ir kiekis pakuotėje

Kapsulės viena dalis geltona, o kita – žalia. Kapsulė užpildyta gelsvomis granulėmis.
Pakuotėje yra 30 arba 100 pailginto atpalaidavimo kietųjų kapsulių, supakuotų į lizdines plokšteles.
Gali būti tiekiamos ne visų dydžių pakuotės.

Registruotojas ir gamintojas
Registruotojas
Sanofi Winthrop Industrie
82, avenue Raspail
94250 Gentilly
Prancūzija

Gamintojai:
Sanofi-Aventis Deutschland GmbH 
Industriepark Hoechst
65926 Frankfurt am Main
Vokietija 

arba

Famar L’Aigle
ZI Nº 1
Route de Crulai
61 303 L’Aigle
Prancūzija

arba

SANOFI WINTHROP INDUSTRIE
1, rue de la Vierge 
Ambarès et Lagrave 
33565 Carbon Blanc Cedex 
Prancūzija

Jeigu apie šį vaistą norite sužinoti daugiau, kreipkitės į vietinį registruotojo atstovą.
UAB „Swixx Biopharma“
Bokšto g. 1-3
LT-01126 Vilnius
Lietuva
Tel.: +370 5 236 9140


Šis pakuotės lapelis paskutinį kartą peržiūrėtas 2024-02-26.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Pakuotės   lapelis: informacija vartotojui     Lasix Retard   60   mg  pailginto atpalaidavimo kietosios kapsulės   f urozemidas     Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums  svarbi informacija.   -   Neišmeskite šio lapelio, nes  vėl gali prireikti jį perskaityti.   -   Jeigu kiltų daugiau klausimų, kreipkitės į gydytoją arba vaistininką.   -   Šis vaistas skirtas tik Jums, todėl kitiems žmonėms jo duoti negalima. Vaistas gali jiems  pakenkti (net tiems, kurių ligos požymiai yra tokie patys kai p Jūsų).   -   Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į  gydytoją arba vaistininką. Žr. 4 skyrių.     Apie ką rašoma šiame lapelyje?       1.   Kas yra  Lasix Retard   ir kam jis vartojamas   2.   Kas žinotina prieš vartojant  Lasix Retard   3.   Kaip vartoti  Lasix Retard   4.   Galimas šalutinis poveikis   5.   Kaip laikyti  Lasix Retard   6.   Pakuotės turinys ir kita informacija       1.   Kas yra Lasix Retard   ir kam jis vartojamas     Svarbiausias Lasix Retard poveikis  –   mažinti inkstų gebą grąžinti į organizmą vandenį ir druską, todėl  šis vaistas didina šlapimo kiekį. Lasix Retard kapsulės atpalaiduoja veikliąją medžiagą modifikuotu  (mažesniu) greičiu, todėl šis   vaistas veikia ilgiau už paprastas furozemido tabletes.     Lasix Retard vartojamas:   -   skysčių sankaupai organizmo audiniuose (edemai), susijusiai su širdies nepakankamumu,  kepenų ciroze ar inkstų veiklos sutrikimu, šalinti tuo atveju, jeigu būtini stipriai ve ikiantys  diuretikai;   -   suaugusių žmonių didelio kraujospūdžio ligai (arterinei hipertenzijai) gydyti.       2.   Kas žinotina prieš vartojant Lasix Retard     Lasix Retard vartoti  draud žiama :   -   jeigu yra alergija furozemidui arba bet kuriai pagalbinei šio vaisto medžiagai   (jos išvardytos 6  skyriuje);   -   jeigu yra alergija sulfamidams (pvz., sulfamidiniams antibakteriniams vaistams arba  sulfonilkarbamidams), kadangi galimas kryžminis jautrumo padidėjimas furozemidui;    -   jeigu yra hipovolemija (sumažėjęs kraujo tūris) arba dehidr acija (organizmas neteko vandens);   -   jeigu yra sunki hipokalemija (per mažas kalio kiekis kraujyje) arba hiponatremija (per mažas  natrio kiekis kraujyje);   -   jeigu neišskiriamas šlapimas (yra anurija) arba yra inkstų nepakankamumas, susijęs su anurija;    -   jeigu y ra su hepatine encefalopatija susijusi prekoma arba koma;   -   jeigu krūtimi žindote kūdikį.     Įspėjimai ir atsargumo priemonės     Pasitarkite su gydytoju arba vaistininku, prieš  pradėdami vartoti Lasix Retard:   -   jeigu yra hipotenzija (kraujospūdžio sumažėjimas);   -   jei esate senyvas, jei kartu vartojate vaistų, kurie gali sukelti kraujospūdžio sumažėjimą ir jei  Jums nustatyta kitų sveikatos sutrikimų, dėl kurių yra kraujospūdžio  sumažėjimo rizika ;   -   jeigu yra dalinė šlapimo takų obstrukcija (užkimšimas);  

